امریکایان د خپلو جمهور رئیسانو ورځ نمانځي 
نن دوشنبه فبروري ۱۵ (سلواغه ۲۷) په امریکا کې د جمهور رئیسانو د نمانځلو ورځ ده.
امریکایان هرکال د فبرورۍ د میاشتې په درېیمه دوشنبه کې دا ورځ نمانځي چې د خپلو پخوانیو ولسمشرانو یاد تازه کړي او د کارونو درناوی یې وکړي. په دې ورځ د امریکا د فدرال حکومت د مامورینو په ګډون ډېر کارکوونکي رخصت وي. د امریکا دوه پخواني مخکښ ولسمشران جورج واشنګټن او ابراهم لنکن هم د فبرورۍ په میاشت کې زېږېدلي دي. جورج واشنګټن د امریکا د متحدو ایالتونو لومړی جمهور رئیس و او ابراهم لینکن په کورنیو جګړو کې متحده ایالتونه رهبري کول. د امریکا کانګرس دا ورځ په ۱۹۶۸ کې رسمآ د فدرال رخصتي ومنله او دوشنبه یې ځکه غوره کړه چې امریکایانو ته د یوې اوږدې رخصتۍ زمینه برابره شي. امریکا کې شنبه او یکشنه رخصتي وي. دا ورځ په رسمیاتو کې د واشنکټن د زوکړې ورځ بلل کیږي، خو په عمومي ډول د جمهور رئیسانو ورځ یې بولي. جوبایډن د امریکا د متحدو ایالتونو ۴۶م ولسمشر دی. هغه هم دا ورځ په یو لړ رسمي مراسمو کې نمانځي. ښاغلی بایډن د امریکا د متحدو ایالتونو پنځلسم ولسمشر دی چې تر ولسمشر کېدو مخکې د ولسمشر مرستیال هم و.